Predkladacia správa

Vláda Slovenskej republiky na svojom rokovaní 19. decembra 2001 neschválila návrh ministerstva financií použiť 980 mil. Sk zo štátnych finančných aktív na riešenie finančnej situácie mesta Košice.

Podpredseda vlády pre ekonomiku bol následne poverený prípravou alternatívneho riešenia.

Na stretnutí podpredsedu vlády pre ekonomiku, ministerky privatizácie, štátnych tajomníkov ministerstva financií a ministerstva hospodárstva so zástupcami Prvej komunálnej banky boli zástupcovia vlády informovaní o súčasnej finančnej situácii mesta a o ozdravnom programe navrhovanom PKB, a.s. Informácie o finančnej situácií mesta a navrhovanom ozdravnom programe predložené na tomto stretnutí sú uvedené v prílohe tohto materiálu.

Následne bola prerokovaná  možnosť zabezpečiť pomoc štátu mestu Košice:

•	návratnou formou s adekvátnym ručením
•	v menšom rozsahu
•	spojenú s reálnym ozdravným programom mestských financí  

Predložený návrh "Vyhlásenia " deklaruje spoluúčasť štátu pri riešení finančnej situácie mesta Košice, pričom : 

-	vláda Slovenskej republiky zabezpečí prostredníctvom Ministerstva  financií Slovenskej republiky finančné prostriedky v sume 500 mil. Sk zo štátnych finančných aktív na dlhodobú návratnú finančnú výpomoc mestu Košice

-	mesto Košice finančné prostriedky v sume 500 mil. Sk získané ako dlhodobú návratnú finančnú výpomoc použije na postupné zníženie celkového dlhu mesta podľa pokynov a v spolupráci s Prvou komunálnou bankou, a.s.

-	mesto Košice zrealizuje podľa pokynov a v spolupráci s Prvou komunálnou bankou a.s. opatrenia na dosiahnutie finančnej stability mesta, 

-	Prvá komunálna banka, a.s. Žilina v súčinnosti s DEXIOU Paríž, zrealizuje reštrukturalizáciu dlhovej služby mesta. 

Poskytnutie návratnej finančnej výpomoci mestu nebude mať negatívny vplyv na zamestnanosť v tomto regióne.